شەفەق
نیوز/ هیوا سوعاد وەڕیەوبەر سەندیکای هونەرمەنەیل کوردستان بەش هەولێر، ئمڕوو سێشەممە،
ئاشکرای سازدان ڤیستواڵ ناودەوڵەتی شانۆگەری لە هەولێر لە رووژەیل ئایندە کرد.
سوعاد ئەرا
ئاژانس شەفەق نیوز وت: ڤیستواڵەگە لە دوانزەی ئی مانگە کردیەێد و تا ماوەی هەفت رووژ
وەردەوام بوود.
وتیش: کارە
ناکاویەگە لەی ڤیستواڵە ئەوەسە ک تیمەیل هونەری لە رووسیا و ئۆکرانیا بەشداری کەن،
وئەوەسا شانۆگەری و هەڵپەڕکەی جەماوەری لەناو ڤیستواڵەگە نمایش کریەێد.
دیاری
کرد ک وەماوەی دوو ساڵ گوزەشتە لەوەر پەتای کۆرۆنا ڤیستواڵەگە نەکریا، باوجی ئمساڵ
گشت مووڵەت و ئامادەکارییگ کریا، وتیش: تورکیا و سوریا وعومان و ئیران و رووسیا و ئۆکرانیا
و عراق و هەرێم کوردستان و تونس وە نمایشکردن ١٤ شانۆگەری لەی ڤیستواڵە بەشداری کەن.
